FN har åpnet luftbro fra Irak til Syria
FNs høykommissær for flyktninger (UNHCR) opplyser at luftbroen åpnet den 15. desember, og den siste av 24 flyginger ble gjennomført søndag. Nesten 300 tonn forsyninger som skal hjelpe over 50.000 flyktninger å overleve den harde vinteren, er fløyet inn. Ifølge UNHCR er det første gang hjelpeforsyninger sendes via Irak. Borgerkrigen i Syria startet med protestene mot president Bashar al-Assad i mars 2011. Demonstrantene ble møtt med vold, og opprøret utviklet seg til en væpnet konflikt. Over 126.000 mennesker er så langt blitt drept i konflikten. Rundt 6,5 millioner syrere er internt fordrevet, ifølge FN.
FN opplyser søndag at de har fløyet inn sårt tiltrengt nødhjelp fra Irak til det nordøstlige Syria.